Diari Oficial de la Generalitat Valenciana


Sumari del DOGV 7024, del 15-05-2013 (2013/4836)

RESOLUCIÓ de 9 de maig de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'annex al conveni de col∙laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit el 13 de febrer de 2013, per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits INJUVE durant l'any 2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4836


Data del document
:   09-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 9 de maig de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'annex al conveni de col∙laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit el 13 de febrer de 2013, per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits INJUVE durant l'any 2013. [2013/4836]  
L'Institut Valencià de la Joventut.Generalitat Jove i l'Institut de la Joventut del Ministeri de Sanitat, Servicis Socials i Igualtat han subscrit, després de la tramitació prèvia reglamentària, el 18 d'abril de 2013, l'annex al conveni de col·laboració de 13 de febrer de 2013 entre l'Institut de la Joventut y Microbank per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits Injuve durant l'any 2013  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 321/2013 i que figura com a annex d'esta resolució.  
  
Valencia, 9 de maig de 2013.La directora general del Secretariat del Consell i Relacions amb Les Corts: Marta Martí Arador  
  
  
Annex al Conveni de col·laboració de 13 de febrer de 2013 entre l'Institut de la Joventut y Microbank per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits Injuve durant l'any 2013  
  
  
Madrid, a 18 de abril de 2013  
  
Reunits  
D'una part, Rubén Urosa Sánchez, director general de l'Institut de la Joventut del Ministeri de Sanitat, Servicis Socials i Igualtat, nomenat pel Reial Decret 81/2012, de 5 de gener (BOE 5, 06.01.2012), en nom i representació de l'Administració General de l'Estat -Institut de la Joventut-, en l'exercici de les facultats que té atribuïdes per l'article 7 del Reial Decret 486/2005, de 4 de maig, pel qual s'aprova l'Estatut de l'Organisme Autònom Institut de la Joventut.  
  
I, de l'altra, Marcos Sanchis Fernández, director general de l'Institut Valencià de la Joventut.Generalitat Jove, nomenat pel Decret 160/2011, de 28 d'octubre, del Consell (DOCV 6641, 31.10.2011), i en virtut de les facultats que té conferides per l'article 10.3 de la Llei 18/2010, de 30 de desembre, de la Generalitat, de Joventut de la Comunitat Valenciana, ha sigut autoritzat per a la firma d'este conveni per l'Acord del Consell adoptat en la reunió de 28 de març de 2013.  
  
Ambdós parts és reconeixen mútua capacitat per a obligar-se i convindre, per la qual cosa  
  
Exposen  
1. Que l'INJUVE i MICROBANK han subscrit el 13 de febrer de 2013 un conveni de col·laboració per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits durant l'any 2013.  
2. Que l'Institut Valencià de la Joventut.Generalitat Jove manifesta la seua voluntat d'adherir-se al conveni de col·laboració subscrit el 13 de febrer de 2013, entre l'INJUVE i MICROBANK, per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits durant l'any 2013.  
3. Que l'Institut Valencià de la Joventut.Generalitat Jove executarà el programa de microcrèdits INJUVE en les Oficines d'Emancipació d'Alacant, Castelló i València.  
4. Que en compliment del que establix l'esmentat Conveni de Col·laboració de Microcrèdits, l'INJUVE ha cursat la notificació prèvia a la resta de les parts que hi intervinen, comunicant l'adhesió de l'Institut Valencià de la Joventut.Generalitat Jove a través de les oficines d'emancipació d'Alacant, Castelló i València dependents de l'Institut Valencià de la Joventut.Generalitat Jove, que es realitzarà per mitjà d'este annex que s'incorpora al conveni.  
En conseqüència, a l'empara de l'article 6 de la Llei 30/1992, de 26 de novembre, de Règim Jurídic dels Administracions Publiques i del Procediment Administratiu Comú, i de l'article 4.1.c) del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, les parts acorden que la Generalitat s'adherisca al Conveni de 13 de febrer de 2013, d'acord amb les següents  
  
Clàusules  
  
Primer. Que l'Institut Valencià de la Joventut.Generalitat Jove a través de les Oficines d'Emancipació d'Alacant, Castelló i València s'adherix, amb efectes des de la firma d'este document i en el termini que es reflectix en este acord, al Conveni de Col·laboració subscrit per l'INJUVE i MICROBANK el passat 13 de febrer de 2013 per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits durant l'any 2013.  
Segona. Que l'Institut Valencià de la Joventut.Generalitat Jove a través de les Oficines d'Emancipació d'Alacant, Castelló i València s'adherix al present conveni, es compromet a:  
1. Atendre, informar, orientar i assessorar les persones jóvens que sol·liciten ajuda financera per als seus projectes empresarials, en aquelles localitats en què s'estiguen desplegant projectes d'autoocupació, facilitant-los un model estandarditzat de presentació i elaboració d'un Pla d'Empresa que reculla tota la informació del seu projecte, seleccionar aquells que complisquen els requisits establits per al 'Programa de Microcrèdits'i que, al seu parer, siguen susceptibles de rebre el finançament previst.   
2. Verificar si el o la sol·licitant disposa de la formació suficient per a dur a terme el projecte empresarial que vol. En cas negatiu, la derivaran als corresponents servicis de formació en gestió empresarial, com a pas previ a la constitució de l'empresa i la sol·licitud del microcrèdit.  
  
3. Realitzar una prequalificació o valoració tècnica del projecte empresarial, sobre la base del model preestablit i emetre, si és el cas, l'informe de viabilitat del Pla d'Empresa.   
4. Assessorar les persones jóvens que sol·liciten ajuda financera sobre com tramitar i presentar davant de Microbank els Plans d'Empresa i l'informe de viabilitat per a sol·licitar el microcrèdit corresponent.  
5. Enviar a l'INJUVE una relació semestral amb el nom d'emprenedors, els plans d'empresa dels quals ja validats han sigut enviats a MICROBANK.  
6. Facilitar a l'INJUVE aquella informació que li siga sol·licitada en relació als projectes d'emprenedors que siguen presentats pels jóvens i qualsevol altra que siga d'interés per a les persones jóvens emprenedores.  
Tercera. Que l'Institut Valencià de la Joventut.Generalitat Jove a través de les Oficines d'Emancipació d'Alacant, Castelló i València s'adherix al conveni subscrit entre l'INJUVE i MICROBANK des de la firma del present annex i fins al 31 de desembre de 2013.  
I, en prova de conformitat, firmen este acord en triple versió, en lloc i data dalt indicats  
  
Per l'Institut de la Joventut: Rubén Urosa Sánchez  
  
Per l'Institut Valencià de la Joventut.Generalitat Jove: Marcos Sanchis Fernández